OpenLLM-France/wikimedia huggingface dataset:
# Timfea

Timfea (en llatí: Tymphaea o Stymphaea, en grec antic Τυμφαία) era un districte a l'antiga Grècia situat a l'Epir, poblat pel poble epirota dels timfeis.
El nom li venia de Timfe (Τυμφή), una branca de les muntanyes de Pindos al nord-est de l'Epir, una muntanya que es trobava al límits entre aquesta regió i Tessàlia. Estrabó diu que el riu Aractos augmentava de nivell amb els rierols que baixaven de la muntanya Timfe, i que Egínion era una ciutat dels timfeis, i per tot això la regió es pot identificar amb la comarca de la moderna vila de Métsovo.
Esteve de Bizanci parla de Timfea, segurament la ciutat que altres anomenen Trampia (Τραμπύα), que era famosa per ser el lloc de naixement de Polispercó, un general macedoni que va matar Hèracles de Macedònia, l'únic fill d'Alexandre el Gran que quedava viu després de les guerres entre els diàdocs. S'ha pensat a partir d'alguns textos de Claudi Ptolemeu, que Timfea, nom que el geògraf escriu Timfalia o Stimfalia, podria ser Estimfalis.

## Referències

* ↑ Smith, William (ed.). «Tymphe». Dictionary of Greek and Roman Geography (1854). [Consulta: 3 mrç 2021].
# Universal cultural

Un universal cultural és un tret que es dona a totes les cultures humanes. Segons Donald Brown, els universals culturals més destacables són:

## Relacionats amb el llenguatge

* Ús del llenguatge per comunicar idees i influir en el comportament d'altre.
* La llengua reflecteix l'abstracció en els seus termes
* Existeix l'antonímia
* Hi ha termes per referir-se als colors, al clima i al cos
* Presència del tabú
* Termes que connecten lògicament idees
* Llenguatge figurat o doble sentit
* Formes ritualitzades per a ocasions singulars

## Relacionats amb la societat

* Existència de noms personals
* Família
* Estatus social
* Llei explícita o implícita que guia la conducta dels seus membres
* Rols de gènere
* Admiració de la generositat
* Restriccions a la violència
* Comerç
* Grups d'iguals aliens a la família
* Termes i rols associats a l'edat
* Tabú de l'incest
* Territorialitat

## Relacionats amb l'estètica i rituals

* Pensament màgic
* Creences sobre la mort
* Mites
* Música
* Ritus associats a l'edat
* Ornaments al cos i el cabell
* Narrativa
* Pràctiques de medicina
* Joguines

## Relacionats amb la tecnologia

* Control del foc
* Fabricació d'eines
* Presència d'armes
* Habitatge o refugi dels elements
* Elements per lligar, unir o cosir

## Referències

* ↑ Brown, Donald Edward. Human universals (en anglès). Philadelphia: Temple University Press, 1991. ISBN 0-87722-841-8.
# Alfoz de Quintanadueñas

Alfoz de Quintanadueñas és un municipi de la província de Burgos, a la comunitat autònoma de Castella i Lleó. Comprèn els nuclis d'Arroyal, Marmellar de Arriba, Páramo del Arroyo i Villarmero.

## Personatges il·lustres

* Saturnino Calleja, editor.
# Luc d'Achery

Luc d'Achery (Saint-Quentin, Picardia, França, 1609 - Saint-Germain-des-Prés, París, 1685) fou un historiador, bibliotecari, estudiós de la patrística, i religiós benedictí francès.
Benedictí de la Congregació de Sant Maur, professà a l'Abadia de la Trinitat de Vendôme el 1632, després d'haver passat un breu període al Monestir benedictí de Saint-Quentin. Especialista en l'estudi i la publicació de manuscrits medievals, fou bibliotecari de l'Abadia de Saint-Germain-des-Prés, on va romandre fins a la seva mort. També fou mestre de Jean Mabillon. Investigà molts arxius de monestirs i publicà l'Spicilegium sive Collectio veterum aliquot Scriptorum, en 13 volums entre els anys 1655 i 1677, ple de texts i documents inèdits, alguns dels quals referents a la història catalana. Luc d'Achery va ser un dels principals impulsors dels estudis erudits dins la Congregació de Sant Maur.

## Referències

* ↑ «Luc d'Achery». Gran Enciclopèdia Catalana. Barcelona: Grup Enciclopèdia Catalana [Consulta: 19 setembre 2022].
* ↑ Cross, Frank Leslie; Livingstone, Elizabeth A. (eds.) «d'Achery, Jean Luc (1609-1685)». The Oxford Dictionary of the Christian Church. Oxford University Press, 1957, pàg. 449 [Consulta: 19 setembre 2022].
* ↑ Russo, Rosario «Achery, Jean-Luc d'». Treccani - Enciclopedia Italiana [Consulta: 19 setembre 2022].
# Antoni Borrell i Folch

Antoni Borrell i Folch (Barcelona, 19 d'abril de 1832 - 1910) fou un empresari i polític català, diputat a Corts Espanyoles durant la restauració borbònica.

## Biografia

Era fill d'un teixidor de vels i arribà a ocupar càrrecs directius a empreses importants com el Banco Hispano Colonial (del que en fou un dels fundadors), de la Sociedad Catalana General de Crédito (de la que n'era un important accionista), de Ferrocarriles y Minas de San Juan de las Abadesas, de la Compañía Caminos de Hierro de España i del Banco Vitalicio de Cataluña. També era soci de la Societat Econòmica Barcelonina d'Amics del País.
Políticament, milità en el Partit Conservador, amb el que fou elegit diputat per Arenys de Mar a les eleccions generals espanyoles de 1884. Posteriorment fou senador per la província de Lleida el 1891-1893, per la província de Sevilla el 1896-1897 i per Lleida el 1899-1901. El 1907 fou candidat conservador al Senat per la província de Lleida, però fou derrotat pel candidat de la Solidaritat Catalana. En morir va cedir els seus béns als Escolapis d'Alella, que hi van construir una escola a la seva finca de Can Xacó Monnar el 1916.

## Referències

* ↑ El rerefons econòmic de l'activitat dels parlamentaris catalans 1875-1885 Arxivat 2014-01-03 a Wayback Machine. de Joan Palomas i Moncholi, p. 523
* ↑ Fitxa del Congrés dels Diputats (castellà)
* ↑ Fitxa del Senat
* ↑ «Personatges d'Alella». Arxivat de l'original el 2010-06-21. [Consulta: 6 abril 2010].
# Birte Ove-Petersen

Birte Ove-Petersen va ser una nedadora danesa que va competir durant la dècada de 1930.
En el seu palmarès destaquen tres medalles al Campionat d'Europa de natació de 1938, una d'or, una de plata i una de bronze. En la cursa del 4x100 metres lliures va establir un nou rècord del món, millorant el seu propi rècord establert aquell mateix any. Entre 1939 i 1942 guanyà el campionat nacional dels 100 metres esquena.

## Referències

* ↑ European Swimming Championships (Women). gbrathletics.com
* ↑ Birte OVE-PETERSEN. les-sports.info
* ↑ Swimming World Records - 4x100 m freestyle relay - long course Arxivat 2010-09-07 a Wayback Machine.. recordi.info-mix.info
* ↑ «Svømmesport 1967 02» (en anglès). [Consulta: 2 novembre 2020].
# Tàxon vivent

En biologia, un tàxon vivent és un tàxon (espècies, gèneres, famílies, etc.) que encara existeix avui en dia, és a dir, que tenen exemplars vius. Per exemple, el ualabi llebre d'ulleres (Lagorchestes conspicillatus) és una espècie vivent, mentre que el seu parent proper, el ualabi llebre oriental (Lagorchestes leporides) és una espècie extinta. Un altre exemple: el grup dels mol·luscs cefalòpodes inclou unes 6.500 espècies vivents i 7.500 d'extintes.

## Referències

* ↑ Barnes, Robert D. Invertebrate Zoology (en inglès). 5a edició. Filadèlfia: Saunders College Publishing, 1987. ISBN 003008914X.

## Vegeu també

* Fòssil vivent
* Neontologia
* Tàxon Llàtzer
# Torre Almadrava

La Torre Almadrava, o Torre del Palmar, és una torre de guaita situada a la platja de l'Estanyó, a uns 100 metres de la riba, al municipi de Dénia (Marina Alta). Està al costat del riu Girona, prop de la seva desembocadura, i al costat d'una antiga sénia. Està declarada Bé d'Interès Cultural.
Fou construïda el 1552-1553. Rep el nom d'una antiga instal·lació per a l’industria del peix coneguda com l'Almadrava, de la qual encara es conserven restes. Té forma troncocònica, de 6 metres de diàmetre a la base i 12 metres d'altura. Tenia 3 plantes, coronada per una terrassa plana. Amb el temps es va anant derruint. Per problemes estructurals va haver de ser reforçada la base mitjançant quatre contraforts en forma de sabata quadrada. Recentment ha estat restaurada, recreixent les dues plantes superiors, diferenciades mitjançant l'esquerdejat de la fàbrica original, realitzada en maçoneria irregular, rejuntada amb morter de calç. La forta urbanització de la zona ha deixat la torre situada en la zona verda d'una urbanització, en conseqüència molt descontextualizada del seu medi natural que era la connexió visual amb la mar.

## Referències

* 1 2 URL de la referència: https://eduwp.edu.gva.es/patrimonio-cultural/ficha-inmueble.php?id=1733. Data de consulta: 26 setembre 2024.
* ↑ «Torre Almadrava». Generalitat Valenciana.
* 1 2 «Torre Almadraba». Generalitat Valenciana.
* ↑ «Torre Almadraba» (en castellà). Ministerio de Cultura y Deporte, 28-11-1995.
# Amerindi nord-americà

Els amerindis nord-americans són els pobles originaris de l'Amèrica del Nord, i els seus descendents, i els grups ètnics que s'hi identifiquen. Es coneixen també com a pobles indígenes, americans nadius o primeres nacions. Els amerindis nord-americans es distribueixen per tot el subcontinent i poden ser agrupats en:
* els amerindis canadencs
* els amerindis estatunidencs
* els amerindis mexicans

## Vegeu també

* Pobles indígenes d'Amèrica
# Utman Khel

Utman Khel és una comarca o territori muntanyós del Pakistan, situada a Khyber-Pakhtunkhwa (divisió administrativa antigament anomenada Província de la Frontera del Nord-oest), entre els rius Rud i Amabhar i cap a l'est fins al riu Swat i la vall de Peshawar al nord del districte de Peshawar. Rep el nom de la tribu paixtu que l'ocupa, els utman khels. El territori té una superfície d'uns 7.700 km². Fou sotmès per expedicions britàniques especialment el 1852, 1878 i 1898.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# USC

«USC» té aquests significats:
* Unió Socialista de Catalunya: partit polític català dels anys 20 i 30 del segle xx.
* Unitat de Seguretat Ciutadana: unitat bàsica de la Policia de la Generalitat - Mossos d'Esquadra.
* Ulster Special Constabulary: Unitat Especial de Policia (Constable), de l'Ulster.
* University of Southern California: universitat dels Estats Units d'Amèrica
* Universitat de Santiago de Compostel·la: universitat a Galícia.
# Valentí Font i Oller

Valentí Font i Oller (Barcelona, 5 de maig de 1910 - Girona, 30 de juliol de 1991) fou un futbolista català de la dècada de 1930.

## Trajectòria

Jugava a la posició de migcampista. Començà a destacar defensant els colors del FC Badalona. L'any 1934 va ingressar al FC Barcelona, club on jugà un total de 68 partits i marcà 2 gols. L'any 1934 fitxà pel CE Sabadell, club on jugà durant sis temporades, fins al 1940. Fou internacional amb la selecció catalana de futbol durant els anys 1930.

## Referències

* 1 2 3 4 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Crónicas de un cínico. ...Font ya era bueno, muy bueno, cuando jugaba en el Badalona...». Mundo Deportivo, 16-01-1933.
* ↑ «En la Creu Alta». Mundo Deportivo, 03-07-1933. [Consulta: 17 febrer 2016].
* ↑ «Badalona 6 Selección 3». Mundo Deportivo, 16-07-1934 [Consulta: 30 desembre 2013].

## Enllaços externs

* Perfil a BDFutbol
# Verkhozérie

Verkhozérie (en rus: Верхозерье) és un poble de l'óblast de Vladímir, a Rússia, segons el cens del 2010 tenia 39 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Ulpià (desambiguació)

Ulpià (desambiguació) és el nom dels següents personatges:
* Domicili Ulpià, jurista romà
* Ulpià de Gaza, matemàtic egipci
* Ulpià d'Emesa, sofista grec sirià
* Ulpià d'Antioquia, sofista grec
# Ulric

Ulric és el nom dels següents personatges:
* Sant Ulric d'Augsburg, bisbe d'Augsburg al segle x.
* Ulric d'Estrasburg, dominic i teòleg del segle xiii.
* Sant Ulric de Zell, abat benedictí del segle xi.
# Vescomtat de Blois

El vescomtat de Blois fou una jurisdicció feudal de França centrada a Blois.
El primer vescomtat de Blois apareix el segle IX amb Garnegaud († vers 906), que és esmentat com a vescomte de Blois. Uns anys després apareix Tibald l'Antic o l'Ancià, que hauria estat primer vescomte de Tours i després de Blois, i que va morir amb uns 55 anys vers el 943; el seu nom "ancià" o més pròpiament "antic" és degut a l'existència d'un successor immediat amb el mateix nom, per distingir un de l'altra, i no pas perquè fos vell. Estava casat amb Riquilda de Blois i fou el pare de Tibald I el Trampós, que el va succeir, i de Ricard, arquebisbe de Bourges mort el 969. Tibald I el Trampós es va apoderar vers 956 de Chartres i Châteaudun i va agafar el títol de comte.
Com a molts comtats, els comtes van establir un vescomte pels afers judicials per delegació o en absència. Aquest vescomte no dominava un territori equivalent al comtat de Blois, sinó els seus dominis alodials (patrimoni) i els que rebia en feu; el vescomte doncs exercia jurisdicció judicial sobre els límits del comtat però el vescomtat era molt més reduït i compartit amb altres senyors lliures o feudataris.
El tibaldians van nomenar un vescomte i el primer que consta fou Robert I (possible fill d'Eudes I de Blois), mort el 1003 que apareix en una carta del 989, casat amb Matilde de Châteaudun (potser en segones noces) filla del vescomte Hug I de Châteadun que després apareix casada en segones noces amb Jofré II Grisegonelle comte de Vendôme. Van deixar un fill, Robert II, que fou vescomte de Blois.
Robert II apareix en una carta de l'1 de març del 1006 (una donació a l'abadia de Saint-Maur-des-Fossés. No se sap quan va morir ni amb qui es va casar, però va tenir almenys dos fills: Nanter i Jocelí que no consten amb cap càrrec. Al mateix temps apareix un Joscelí com a vescomte de Melun, però era un personatge diferent si bé segurament parent, ja que subscriu la carta de l'1 de març del 1006 ("Roberti vicecomitis, Nanterii et Joscelini eius filiorum…Joscelini Miliduni vicecomites").
El següent vescomte que s'esmenta és Hervé que subscriu una donació datada entre 1032 i 1037, una del 1037, una del 1039 i una del 1041 o 1042. Per aquesta darrera se sap que tenia tres fills mascles, i per altres fonts es coneixen dues filles; dels tres mascles, Hilduí és esmentat com a successor del pare. És el darrer assenyalat amb el títol de vescomte de Blois.

## Llista de vescomtes
### Primer vescomtat (després comtat)

* Garnegald fins vers 906
* Tibald l'Antic, vescomte de Tours ?-943
* Tibald I el Trampós 943-960, comte des de 956

### segon vescomtat

* Robert I vers 980- > 1003
* Robert II > 1003 - ?
* Hervé vers 1030-1045
* Hilduí vers 1045-?

## Referències

* Genealogia
# Upper Lake

Upper Lake és una concentració de població designada pel cens dels Estats Units a l'estat de Califòrnia. Segons el cens del 2000 tenia 989 habitants.

## Demografia

Segons el cens del 2000, Upper Lake tenia 989 habitants, 389 habitatges, i 259 famílies. La densitat de població era de 66 habitants/km².
Dels 389 habitatges en un 28,8% hi vivien nens de menys de 18 anys, en un 46,5% hi vivien parelles casades, en un 13,6% dones solteres, i en un 33,4% no eren unitats familiars. En el 27,8% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,05.
Per edats la població es repartia de la següent manera: un 26,5% tenia menys de 18 anys, un 10,3% entre 18 i 24, un 23,3% entre 25 i 44, un 22,3% de 45 a 60 i un 17,6% 65 anys o més.
L'edat mediana era de 38 anys. Per cada 100 dones de 18 o més anys hi havia 84,5 homes.
La renda mediana per habitatge era de 22.143 $ i la renda mediana per família de 33.393 $. Els homes tenien una renda mediana de 21.964 $ mentre que les dones 17.188 $. La renda per capita de la població era d'11.670 $. Entorn del 23,8% de les famílies i el 25,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Upper Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Upper Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Upper Kalskag

Upper Kalskag és una població dels Estats Units a l'estat d'Alaska. Segons el cens del 2007 tenia 230 habitants.

## Demografia

Segons el cens del 2000, Upper Kalskag tenia 230 habitants, 62 habitatges, i 44 famílies La densitat de població era de 23,5 habitants/km².
Dels 62 habitatges en un 56,5% hi vivien nens de menys de 18 anys, en un 37,1% hi vivien parelles casades, en un 16,1% dones solteres, i en un 29% no eren unitats familiars. En el 24,2% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,71 i el nombre mitjà de persones que vivien en cada família era de 4,55.
Per edats la població es repartia de la següent manera: un 43,9% tenia menys de 18 anys, un 10,4% entre 18 i 24, un 27% entre 25 i 44, un 12,6% de 45 a 60 i un 6,1% 65 anys o més.
L'edat mediana era de 22 anys. Per cada 100 dones de 18 o més anys hi havia 111,5 homes.
La renda mediana per habitatge era de 28.333 $ i la renda mediana per família de 32.708 $. Els homes tenien una renda mediana de 16.667 $ mentre que les dones 20.938 $. La renda per capita de la població era de 7.859 $. Aproximadament el 24,5% de les famílies i el 24,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Upper Kalskag». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Upper Kalskag». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Universitat Catòlica d'Angola

La Universitat catòlica d'Angola (en portuguès: Universidade Catòlica de Angola, UCAN) és una institució catòlica a la capital d'Angola la ciutat de Luanda. El 7 d'agost de 1992, el govern d'Angola va permetre a l'Església Catòlica establir la seva pròpia universitat. Després de l'aprovació de la Conferència Episcopal d'Angola i São Tomé va començar l'ensenyament, el 22 de febrer de 1999. Es tracta d'una institució privada i una de les dotze reconegudes universitats privades al país. L'arquebisbe de Luanda Damião António Franklin fou el primer rector. Actualment Monsenyor Manuel Imbamba és el "magne canceller" i el pare Vicente Cauchi el rector.
La UCAN funcionava em dos seus, el de Kinaxixe i el de Palanca, però actualment només és activa la de Palanca, al municipi de Kilamba Kiaxi.

## Alumnat

El 2012 hi havia al voltant de 6.000 estudiants matriculats. Les classes s'imparteixen en portuguès, tot i que anglès és la segona llengua. S'han fundat quatre departaments han estat fundade: ciències socials, economia, dret i enginyeria.
Entre els professors més notables hi ha Fernando José de França Dias Van-Dúnem, un polític d'Angola des de fa molt de temps i actual membre del Parlament Panafricà.

## Referències

* ↑ Ministry Names Recognized Universities updated by decrees published in Diário da República 20/8/2002, 11/4/2005 and 7/5/2007.
* ↑ Universidade Católica de Angola a angolainformativa.com

## Enllaços externs

* Web de la UCAN (portuguès)
# Universitat Case Western Reserve

La Universitat de Case Western Reserve, és una universitat privada que es troba a Cleveland, Ohio (en els Estats Units d'Amèrica).

## Història

És el resultat de la fusió duta a terme el 1967 entre l'Institut de Tecnologia Case (fundat en 1881 per Leonard Case Jr.) i la Universitat de Western Reserve (fundada en 1826 en el territori conegut com "la reserva occidental de Connecticut", (en anglès: Connecticut Western Reserve).

## Centres docents

La universitat té 8 facultats i col·legis:
* College of Arts and Sciences
* School of Dental Medicine
* Case School of Engineering
* School of Law
* Weatherhead School of Management
* School of Medicine
* Frances Payne Bolton School of Nursing
* Mandel School of Applied Social Sciences

## Esports

Els seus equips, coneguts com a Spartans, competeixen en la University Athletic Association de la tercera divisió de la NCAA.

## Enllaços externs

* Web oficial
# Vena arcuada del ronyó

Les venes arquiformes del ronyó o arcuadesdel ronyó (TA: venae arcuatae renis) són unes venes localitzades en la vora del còrtex i medul·la renals. Són una sèrie d'arcs venosos complets que creuen les bases de les piràmides renals; es formen en unir-se les venes interlobulillars i les petites venes rectes. Drenen en les venes interlobulars.

## Referències

* ↑ al)], [traducción, Gabiela [sic] Biber ... (et. Diccionario enciclopédico ilustrado de medicina Dorland. 9a ed. Nova York: Interamericana-McGraw-Hill, 1993. ISBN 847615982X.
# Viivi Luik

Viivi Luik (Tänassilma, Estònia, 1946) és una escriptora, poeta, novel·lista i assagista estoniana.

## Biografia

Viivi Luik va néixer l'any 1946 a Tänassilma, comtat de Viljandimaa, Estònia. Després dels seus estudis, va treballar com a arxivera i bibliotecària, dedicant-se íntegrament a l'escriptura des de 1967. El seu marit, Jaak Jõerüüt, és escriptor i diplomàtic. Luik ha viscut a Hèlsinki, Nova York, Berlín i Roma.
Viivi Luik va publicar el seu primer poemari l'any 1965, als divuit anys, Pilvede püha (Unes vacances de núvols), que de seguida va ser ben considerat per la crítica; en van seguir diversos altres, que van ser èxits de crítica i popular. A partir de la dècada de 1980, Luik va publicar menys poesia i es va dedicar a la prosa.

## Premis i reconeixements

* Premi literari AH Tammsaare 1986 (per la novel·la Seitsmes Rahukevad)
* Premi de poesia John Liev 1988
* 1992 Premi Cultural de la República d'Estònia
* 2000 Ordre de l'Estrella Blanca, 3a classe
* Premi Nacional d'Estònia a l'èxit de tota la vida 2019 per a la cultura
* Premi Literari Jaan Kross 2020 (per la col·lecció d'assaigs i articles La ciutat dels paradigmes)

## Referències

* ↑ Larousse, Éditions. «Viivi Luik - LAROUSSE» (en francès). [Consulta: 19 març 2024].
* ↑ «Brève introduction à l’histoire de la littérature estonienne – Littérature estonienne» (en francès). [Consulta: 19 març 2024].
* ↑ Merilai, Arne «Of Hard Joy: Half a Century of Viivi Luik's Creations. Poetry». Interlitteraria, 18, 1, 17-06-2013, pàg. 211. DOI: 10.12697/IL.2013.18.1.15. ISSN: 2228-4729.
* ↑ «Histoire et subjectivité dans les romans de Viivi Luik – Littérature estonienne» (en francès). [Consulta: 19 març 2024].
# Vijaya II

Vijaya II fou rei d'Anuradhapura (Sri Lanka) del 247 al 248. Fou el fill i successor de Sirinaga II.
Després d'uns mesos de regnat fou assassinat per tres lambakannes de noms Sanghatissa, Sanghabodi i Gothakabhaya, que vivien a Bintenne i havien rebut alts càrrecs a l'estat i s'havien establert a la cort reial, ja que el sobirà els havia agafat simpatia a causa que s'havien presentat a la capital un dia per retre honors després de caminar moltes hores des de Bintenne amb aquest sol propòsit. Van rebre càrrecs importants i Sanghatissa va arribar a cap de l'exèrcit.
Sangha Tissa, de comú acord entre els tres assassins, va ser proclamat rei (Sangha Tissa I).

## Notes

* ↑ els lambakannes eren un clan del país i es distingien per portar llargs adorns a les orelles

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.